ՆԱԽԱԳԻԾ

Հայաստանի հանրապետության կառավարություն

 որոշում

\_\_\_\_ \_\_\_\_\_\_\_\_\_\_\_\_\_\_\_ 2019 թիվ \_\_\_\_-Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 13-Ի ԹԻՎ 1467-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով Հայաստանի Հանրապետության հարկային օրենսգրքի 122-րդ հոդ­վածի 2-րդ մասը` Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2018 թվականի դեկտեմ­բերի 13-ի «Հարկման բազայի որոշման նպատակով համախառն եկամտից նվա­զեց­վող գույքի բնական կորուստների չափերը սահմանելու մասին» թիվ 1467-Ն որոշ­­ման (այսուհետ՝ Որո­շում) մեջ կատարել հետևյալ լրացումները՝
2. Որոշման 1-ին կետը լրացնել հետևյալ բովանդակությամբ 10-րդ ենթակետով.

 «10) հարկման բազայի որոշման նպատակով համախառն եկամտից նվազեցվող գյու­ղա­տնտեսական թռչունների պահման, փոխադրման և հարկադիր սպանդի ժամա­­­նակ առա­ջացող բնական կորուստների չափերը` համաձայն N 10 հավելվածի:».

1. Որոշումը լրացնել հետևյալ բովանդակությամբ N 10 հավելվածով՝ համաձայն հավել­վածի:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվա­նից և տարածվում է 2018 թվականի հունվարի 1-ից հետո ծագող (ծագած) հարա­բերու­թյուն­ների վրա:

Հավելված

ՀՀ կառավարության 2019 թվականի

\_\_\_\_\_\_\_\_\_\_\_\_\_\_\_ \_\_\_\_ N \_\_\_\_-Ն որոշման

Հավելված 10

ՀՀ կառավարության 2018 թվականի

դեկտեմբերի 13-ի N 1467-Ն որոշման

**Չ Ա Փ Ե Ր**

**հարկման բազայի որոշման նպատակով ՀԱՄԱԽԱՌՆ ԵԿԱՄՏԻՑ ՆՎԱԶԵՑՎՈՂ ԳՅՈՒՂԱՏՆՏԵՍԱԿԱՆ ԹՌՉՈՒՆՆԵՐԻ ՊԱՀՄԱՆ, ՓՈԽԱԴՐՄԱՆ ԵՎ ՀԱՐԿԱԴԻՐ ՍՊԱՆԴԻ ԺԱՄԱՆԱԿ առաջացող բնա­կան ԿՈՐուՍՏներԻ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն հավելվածով սահմանվում են հարկման բազայի որոշման նպատակով համա­խառն եկամտից նվազեցվող գյուղատնտեսական թռչունների պահման, փոխադրման և հարկադիր սպանդի ընթացքում առաջացող բնա­կան կորուստների չափերը, որոնք հետևանք են դրանցում ընթացող ֆիզիկաքիմիական պրո­­ցես­­ների և օդերևութաբանական գոր­ծոնների ազդեցության, տրանսպորտային միջոց­ների օգտա­գործ­ման, ինչպես նաև պահ­­պանման ժամանակ դրանց որակական ու քանա­կա­կան պարա­մետ­րերի փոփո­խու­թյան (պակասուրդի)։
2. Սույն հավելվածի կիրառության իմաստով բնական կորուստներին չեն դասվում գյու­ղա­տնտեսական թռչունների պահման, փոխադրման ընթացքում ստանդարտների, տեխ­նի­կա­կան պայմանների, տեխնիկական շահագործման և պահ­պան­ման կանոնների, ինչպես նաև տեխնոլոգիական պահանջների խախտման հետևանքով առա­ջացած կորուստները։

**II. ԳՅՈՒՂԱՏՆՏԵՍԱԿԱՆ ԹՌՉՈՒՆՆԵՐԻ ՊԱՀՄԱՆ, ՓՈԽԱԴՐՄԱՆ ԺԱՄԱՆԱԿ ԱՌԱՋԱՑՈՂ ԲՆԱԿԱՆ ԿՈՐուՍՏներԻ ՉԱՓԵՐԸ (ՏՈԿՈՍՆԵՐՈՎ ՔԱՆԱԿՈՒԹՅԱՆ ՆԿԱՏՄԱՄԲ)**

1. Գյուղատնտեսական թռչունների պահման, փոխադրման ժամանակ առա­ջա­ցող բնական կորուստների չափերն են (տոկոսներով քանակության նկատմամբ)`­

|  |  |  |
| --- | --- | --- |
| **Թռչնատեսակը,սեռահասակային խումբը** | **Հասակը** | **Կորստի չափը գլխաքանակինկատմամբ (տոկոսներով)** |
| **տեղափոխում** | **պահպանում** |
| **Ձվատու կրոսս հավեր** |   |
| արդյունաբերական հոտի մատղաշ | 1-7 օր | 3.0 | 5.0 |
| 1-22 շաբաթական | - | 4.0 |
| 23-80 շաբաթական | - | 5.0 |
| **Մսատու կրոսս հավեր** |   |
| մսատու մատղաշ (բրոյլեր) | 1-7 օր | 3.0 | 2.0 |
| 1-7 շաբաթական(հատակային պահվածք) | - | 5.0 |
| 1-7 շաբաթական(վանդակային պահվածք) | - | 5.0 |
| 1-10 շաբաթական(հատակային պահվածք) | - | 7.0 |
| մայրական հոտի նորոգման մատղաշ | 1-7 օրական | 3.0 | 5.0 |
| 1-7 շաբաթական | - | 6.0 |
| 8-19 շաբաթական | - | 3.0 |
| 20-26 շաբաթական | - | 2.0 |
| հասակավոր հավեր | - | - | 5.0 |
| **Ձվատու կրոսս հավեր** |   |
| մայրական հոտի նորոգման մատղաշ | 1-7 օրական | 3.0 | 5.0 |
| 1-4 շաբաթական | - | 4.0 |
| 5-9 շաբաթական | - | 3.0 |
| 10-17 շաբաթական | - | 2.0 |
| 18-22 շաբաթական | - | 2.0 |
| հասակավոր հավեր | - | - | 5.0 |
| **Հնդկահավեր** |   |
| ծնողական ձևերի մատղաշ | 1-7 օրական | - | 5.0 |
| նորոգման մատղաշ | 1-17 շաբաթական | - | 10.0 |
| 18-33 շաբաթական | - | 3.0 |
| մսատու մատղաշ | 1-16 շաբաթական | - | 8.0 |
| **Լորեր** |   |
| աճեցման մատղաշ | 1-7 օրական | 2.0 | 5.0 |
| նորոգման մատղաշ | 1-7 շաբաթական | - | 5.0 |
| մսատու մատղաշ | 1-8 շաբաթական | - | 5.0 |
| հասակավոր լոր | - | - | 5.0 |
| **Բադեր և սագեր** | 1-7 օրական | 3.0 | 7.0 |
| 1-8 շաբաթական | - | 5.0 |
| 9-21 շաբաթական | - | 3.0 |
| 22-26 շաբաթական | - | 3.0 |
| հասակավոր բադեր և սագեր թեթև և ծանր (կրոսս) | - | - | 6.0 |
| **Խայտահավեր** |   |
| աճեցման մատղաշ | 1-7 օրական | 3.0 | 7.0 |
| նորոգման մատղաշ | 1-30 շաբաթական | - | 5.0 |
| մսատու մատղաշ | 1-12 շաբաթական | - | 5.0 |
| հասակավոր խայտահավ | - | - | 5.0 |
| **Ջայլամներ** |   |
| աճեցման մատղաշ | 1-7 օրական  | 2.0 | 4.0 |
| նորոգման մատղաշ | 1-30 շաբաթական | - | 3.0 |
| մսատու մատղաշ | 1-12 շաբաթական | - | 3.0 |
| հասակավոր ջայլամներ | - | - | 2.0 |

**III. ԳՅՈՒՂԱՏՆՏԵՍԱԿԱՆ ԹՌՉՈՒՆՆԵՐԻ Հարկադիր ՍՊԱՆԴԻ ԺԱՄԱՆԱԿ ԱՌԱՋԱՑՈՂ ԲՆԱԿԱՆ ԿՈՐուՍՏներԻ ՉԱՓԵՐԸ (ՏՈԿՈՍՆԵՐՈՎ ՔԱՆԱԿՈՒԹՅԱՆ ՆԿԱՏՄԱՄԲ)**

1. Գյուղատնտեսական թռչունների հարկադիր սպանդի ժամանակ առա­ջա­ցող բնական կորուստների չափերն են (տոկոսներով քանակության նկատմամբ)`­

|  |  |  |
| --- | --- | --- |
| **Թռչնատեսակը,սեռահասակային խումբը** | **Հասակը** | **Կորստի չափըհարկադիր սպանդից /տոկոս/** |
| **Ձվատու ուղղության (կրոսս) հավեր** |   |
| արդյունաբերական հոտի մատղաշ | 5-9 շաբաթական | 8.0 |
| 10-17 շաբաթական | 3.0 |
| 18-22 շաբաթական | 3.0 |
| 23-80 շաբաթական | 20.0 |
| մայրական հոտի նորոգման մատղաշ | 5-9 շաբաթական | 10.0 |
| 10-17 շաբաթական | 4.0 |
| 18-22 շաբաթական | 5.0 |
| հասակավոր հավեր | - | 5.0 |
| **Մսատու ուղղության (կրոսս) հավեր** |   |
| մսատու մատղաշ (բրոյլեր) | 1-8 շաբաթական (հատակային) | 8.0 |
| 1-7 շաբաթական (վանդակային պահվածք) | 7.0 |
| մայրական հոտի նորոգման մատղաշ | 8-19 շաբաթական | 6.0 |
| 20-26 շաբաթական | 4.0 |
| հասակավոր հավեր | - | 6.0 |
| **Հնդկահավեր** |   |
| մատղաշ | 1-17 շաբաթական | 10.0 |
| 18-33 շաբաթական | 4.0 |
| **Լորեր** |   |
| մատղաշ | 1-8 շաբաթական | 5.0 |
| հասակավոր  | - | 3.0 |
| **Բադեր և սագեր** |   |
| նորոգման մատղաշ և մսատու (կրոսս) բադեր և սագեր  | 1-8 շաբաթական | 10.0 |
| 9-21 շաբաթական | 6.0 |
| 22-26 շաբաթական | 6.0 |
| հասակավոր բադեր և սագեր  | - | 4.0 |
| **Խայտահավեր** |   |
| մատղաշ | 1-8 շաբաթական | 8.0 |
| հասակավոր | - | 2.0 |

**Հիմնավորում**

«ՀՀ կառավարության 2018 թվականի դեկտեմբերի 13-ի N 1467-Ն որոշ­ման մեջ լրացումներ կատարելու մասին» ՀՀ կառավարության որոշման նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի նպա­տակը ՀՀ հարկային օրենսգրքի լիարժեք կիրարկումն ապահովելն է:
2. **Կարգավորման հարաբերությունների ներկա վիճակը և առկա խնդիր­ները.** 2016 թվա­­­­­կանի հոկտեմբերի 4-ին ընդունված՝ Հայաստանի Հանրապետության հարկային օրենս­գրքի 122-րդ հոդ­վածի 2-րդ մասի համաձայն, գույքի բնական կորուստը համախառն եկա­մտից նվազեցվում է Հայաստանի Հանրապետության կառավարության սահմանած չափերը չգերազանցող չափով՝ այդ կորուստը տեղի ունենալու կամ այդ կորուստը հայտ­նա­բերելու հար­կային տարվա ընթացքում:

Միաժամանակ, համապատասխան բնագավառներում հարկման բազայի որոշման նպա­տակով համախառն եկամտից նվազեցվող գույքի բնական կորստի չափերը սահմանվել են ՀՀ կառավարության 2018 թվականի դեկտեմբերի 13-ի թիվ 1467-Ն որոշմամբ:

Խնդիրը կայանում է նրանում, որ նշյալ որոշմամբ գյու­ղա­տնտեսական թռչունների պահման, փոխադրման և հարկադիր սպանդի ժամա­­­նակ առա­ջացող բնական կորուստների չափեր սահմանված չեն:

Միաժամանակ, հաշվի առնելով այն հանգամանքը, որ շահութահարկի հաշվարկները հար­կային մարմին են ներկայացվում գործունեության տարեկան արդյունքների հիման վրա, նախա­գծով առաջարկվել է նախագծով սահմանված բնական կորուստ­ների չափերի կիրա­ռու­թյունը տարածել 2018 թվականի հունվարի 1-ից հետո ծագող ծագած հարա­բե­րու­թյուն­ների վրա, քանի որ հակառակ դեպքում հարկ վճարողները շահու­թահարկի հաշվարկ ներ­կա­յացնելիս, գյու­ղա­տնտեսական թռչունների պահման, փոխադրման և հարկադիր սպանդի ժամա­­­նակ առա­ջացող բնական կորուստ­ներ ունենալով հանդերձ, հնարավորություն չէին ունենա 2018 թվականի գործու­նեու­թյան արդյունքներով շահութահարկով հարկման բազայի որոշման նպատակով համախառն եկա­մտից նվազեցնել այդ բնական կորուստների գումար­ները, ինչը նշանակում է, որ նախագծի՝ 2018 թվականի հունվարի 1-ից հետո ծագող ծագած հարա­­բե­րու­թյուն­ների վրա տարածելու հանգամանքը հարկ վճարողների իրավական վիճակը բարելավելու նպատակ ունի:

1. **Առկա խնդիրների առաջարկվող լուծումները.** Նախագծով առաջարկվում է սահ­մա­նել հարկման բազայի որոշման նպատակով համախառն եկամտից նվազեցվող գյու­ղա­տնտեսական թռչունների պահման, փոխադրման և հարկադիր սպանդի ժամա­­­նակ առա­ջացող բնական կորուստների չափերը:
2. **Կարգավորման առարկան.** Նախագծի կարգավորման առարկան հարկման բազայի որոշման նպատակով համախառն եկամտից նվազեցվող գույքի բնական կորստի չափերն են:
3. **Նախագծի մշակման գործընթացում ներգրավված ինստիտուտները և անձինք.**

 Նախա­գի­ծը մշակվել է ՀՀ ֆինանսների նախարարության և ՀՀ գյուղատնտեսության նախարարության կող­­մից:

1. **Իրավական ակտի կիրառման դեպքում ակնկալվող արդյունքը.** Նախա­գծի ընդուն­­­­­­­­­­­­­­­­­­­­­­­­ման արդ­յուն­­քում ակնկալվում է սահմանել հարկման բազայի որոշման նպատակով համախառն եկամտից նվազեցվող գյու­ղա­տնտեսական թռչունների պահման, փոխադրման և հարկադիր սպանդի ժամա­­­նակ առա­ջացող բնական կորուստների չափերը:

**Տեղեկանք**

«ՀՀ կառավարության 2018 թվականի դեկտեմբերի 13-ի N 1467-Ն որոշ­ման մեջ լրացումներ կատարելու մասին» ՀՀ կառավարության որոշման նախագծի ընդունման առնչությամբ այլ իրավական ակտերի ընդունման անհրաժեշտության վերաբերյալ

«ՀՀ կառավարության 2018 թվականի դեկտեմբերի 13-ի N 1467-Ն որոշ­ման մեջ լրա­ցում­ներ կատարելու մասին» ՀՀ կառավարության որոշման նախագծի ընդուն­ման առն­­չու­թյամբ այլ իրա­վական ակտե­րի ընդունման անհ­րա­­ժեշ­տություն չի առաջանա:

**Եզրակացություն**

«ՀՀ կառավարության 2018 թվականի դեկտեմբերի 13-ի N 1467-Ն որոշ­ման մեջ լրացումներ կատարելու մասին» ՀՀ կառավարության որոշման նախագծի ընդունմամբ պետական բյուջեի եկամուտների նվազեցման կամ ծախսերի ավելացման մասին

«ՀՀ կառավարության 2018 թվականի դեկտեմբերի 13-ի N 1467-Ն որոշ­ման մեջ լրացումներ կատարելու մասին» ՀՀ կառավարության որոշման նախագծի ընդուն­­­մամբ պետա­­­կան բյուջեի եկա­մուտ­նե­րի նվազեցում կամ ծախ­սե­րի ավե­լա­ցում չի ակն­կալ­­­­վում:

ԱՄՓՈՓԱԹԵՐԹ

«ՀՀ կառավարության 2018 թվականի դեկտեմբերի 13-ի N 1467-Ն որոշ­ման մեջ լրացումներ կատարելու մասին» ՀՀ կառավարության որոշման նախագծի վերաբերյալ շահագրգիռ մարմինների կողմից ներկայացված առաջարկությունների, դրանց ընդունման կամ չընդունման վերաբերյալ

|  |  |  |  |
| --- | --- | --- | --- |
| **Առարկության, առաջարկության հեղինակը¸ գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| ՀՀ գյուղատնտեսության նախարարություն 17.01.2019թ.թիվ ԳՊ/ԼԻ 2/138-19 | Դիտողություններ և առաջարկություններ չկան։ |  |  |
| ՀՀ պետական եկամուտների կոմիտե17.01.2019թ.թիվ 01/3-3/2663-19 | Դիտողություններ և առաջարկություններ չկան։ |  |  |
| ՀՀ տնտեսական զարգացման և ներդրումների նախարարություն 20.01.2019թ.թիվ 01/09.4/260-19 | Դիտողություններ և առաջարկություններ չկան։ |  |  |
| ՀՀ արդարադատության նախարարություն 13.02.2019թ.թիվ 01/2855-19 | Դիտողություններ և առաջարկություններ չկան։ |  |  |